google/wiki40b huggingface dataset:
मोहिउद्दीन नगर गाँव, हलसी (लखीसराय)

भूगोल

यह सुन्दर - सा गांव भूरहा नदी के तट पर अवस्थित है, जो कि हरुहर नदी में जाकर मिलती है और यह  नदी पावन  गंगा में मिल जाती हैं । अतः अप्रत्यक्ष रूप से यह गंगा में अपना जल गिराती हैं। 
चौहद्दी
उत्तर : बघौर
दक्षिण : बिल्ली 
पूर्व : दीरा
पश्चिम : हलसी
यहां की भूमि उपजाऊ है। यहां जलोढ, रेगुर, बलुआ किस्म की मृदा पाई जाती है। ज्यादातर लोग कृषि पर निर्भर है।

जनसांख्यिकी

यहां की जनसंख्या लगभग 10000 है। यहां लगभग ￼2500 घर हैं। ज्यादातर लोग शिक्षित हैं।

यातायात

￼यहाँ लखीसराय,जमुई,शेखपुरा एवं पटना  से सड़क मार्ग द्वारा पहुंचा जा सकता है।

आदर्श स्थल

यहां का आदर्श स्थल हनुमान मंदिर, उत्क्रमित मध्य विद्यालय, और समुदाय भवन है।

शिक्षा

यहां के पुरूषों की शिक्षा दर 89% है, वहीं महिलाओं की 60% है। ज्यादातर नवयुवक शिक्षित हैं।

विद्यालय

उत्क्रमित मध्य विद्यालय मोहद्दीनगर, नवसृजित प्राथमिक विद्यालय मोहद्दीनगर

इतिहास

प्राचीन काल में यह दानवीर कर्ण द्वारा शासित अंग प्रदेश के नाम से जाना जाता था। इसलिए आज भी इसे "￼अंगुत्री"￼ ￼कहा जाता है।
भारतीय पाषाण वास्तुकला

कला के माध्यम से किसी संंस्कृति को भली तरह  समझा जा सकता है।भारत के स्थापत्य की जड़ें यहाँ के इतिहास, दर्शन एवं संस्कृति में निहित हैं। भारत की वास्तुकला यहाँ की परम्परागत एवं बाहरी प्रभावों का मिश्रण है।
भारतीय वास्तु की विशेषता यहाँ की दीवारों के उत्कृष्ट और प्रचुर अलंकरण में है। भित्तिचित्रों और मूर्तियों की योजना, जिसमें अलंकरण के अतिरिक्त अपने विषय के गंभीर भाव भी व्यक्त होते हैं, भवन को बाहर से कभी कभी पूर्णतया लपेट लेती है। इनमें वास्तु का जीवन से संबंध क्या, वास्तव में आध्यात्मिक जीवन ही अंकित है। न्यूनाधिक उभार में उत्कीर्ण अपने अलौकिक कृत्यों में लगे हुए देश भर के देवी देवता, तथा युगों पुराना पौराणिक गाथाएँ, मूर्तिकला को प्रतीक बनाकर दर्शकों के सम्मुख अत्यंत रोचक कथाओं और मनोहर चित्रों की एक पुस्तक सी खोल देती हैं।
'वास्तु' शब्द की व्युत्पत्ति संस्कृत के 'वस्' धातु से हुई है जिसका अर्थ 'बसना' होता है। चूंकि बसने के लिये भवन की आवश्यकता होती है अतः 'वास्तु' का अर्थ 'रहने हेतु भवन' है। 'वस्' धातु से ही वास, आवास, निवास, बसति, बस्ती आदि शब्द बने हैं।
अफ़ग़ानिस्तान क्रिकेट टीम का स्कॉटलैंड दौरा

वनडे सीरीज

स्कॉटलैंड ने 0 सीरीज जीती हैं।

टी20 सीरीज

साल 2010 से अब तक 6 मैचों की 5 (उसमें विश्व कप) सीरीज हुई हैं। उसमें स्कॉटलैंड ने 0 सीरीज और 1 विश्व कप क्वालीफायर जीता हैं।
द इम्पीरियल, नई दिल्ली

दि इम्पीरियल, नयी दिल्ली में बना हुआ एक विलासिता वाला होटल है। यह क्वीन्सवे में पड़ता है जिसे कि आज कल जनपथ कहा जाने लगा है तथा यह दिल्ली में कनाट प्लेस के निकट ही पड़ता है। तथ्यों की मानें तो यह नयी दिल्ली का पहला ग्रैंड विलासिता वाला होटल है। इस होटल में एक बेजोड़ स्वतंत्र कलाकृतियों का संग्रह भी है।

इतिहास

इस होटल का प्रारंभ १९३१ में किया गया था। इस होटल का वास्तु विक्टोरियन तथा औपनिवेशिक शैली के मिश्रण का परिणाम है, जिसे की आर्ट डेको स्टाइल की झलक देते हुए बनाया गया है। इसके शिल्पी डी. जे. ब्लूमफील्ड थे जो कि एडविन ल्युतिनस के सहयोगी थे, जिन्होनें कि ब्रिटिश राज की राजधानी दिल्ली की डिजाईन तैयार की थी तथा उसी साल उसका लोकार्पण भी किया था। इम्पीरियल का निर्माण एस.बी.एस. रंजित सिंह के द्वारा किया गया था जो की ब्रिटिश राज द्वारा सम्मान प्राप्त आर. बी. एस. नरेन सिंह के पुत्र थे। जिनका सम्मान १९११ के राज्याभिषेक दरबार में किया गया था जब की दिल्ली को कलकत्ता के स्थान पर भारत की राजधानी घोषित किया गया था।

निर्माण

होटल का बहालीकरण इसके जनरल मेनेजर तथा वाईस प्रेसिडेंट हरविंदर सेखों महोदय द्वारा १९९६ तथा २००१ के बीच किया गया था। हरविंदर सेखों महोदय नें होटल में ६ रेस्टुरेंट तथा बार भी खोले जिन्हें क्रमशः “स्पाइस रूट”, “पटियाला पेग बार”, “१९११ रेस्टुरेंट एंड बार”, “डेनिअल्स टेवर्न” तथा “सन गिमिग्नाओ” के नाम से जाना जाता है।
इस दौरान इस होटल को नीदरलैंड की महारानी, हॉलीवुड एवं बॉलीवुड अभिनेता - अभिनेत्रियों तथा चोटी पर के व्यवसायियों के आतिथ्य का अवसर मिला। यह होटल अपने बेजोड़ कलाकृतियों के संग्रह के कारण हर समय चर्चा का केंद्र बनता रहा है वहीँ इसका ऐतिहासिक महत्त्व भी रहा है।

विरासत

होटल इम्पीरियल को अपनी विरासत तथा उत्तरदान के लिए भली भांति जाना जाता है। इसके अन्दर ही एक सुप्रसिद्ध बार था जिसे ‘पटियाला पैग’ कहा जाता था। यह वही बार था जहाँ पर जवाहर लाल नेहरु, महात्मा गाँधी, मोहम्मद अली जिन्ना तथा लार्ड माउंटबेटन भारत के विभाजन तथा पकिस्तान के जन्म की चर्चा करने के लिए मिले थे। अतएव यह कहना की भारत की वर्तमान स्थिति के निर्धारण में इस होटल का बहुमूल्य योगदान है, गलत न होगा। यह अलीगढ के एक विद्यालय का नाम भी है।

संग्रह

आज यह नयी दिल्ली का सबसे बड़ा संग्रहालय है जिसमें कि औपनिवेशिक और उत्तर औपनिवेशिक कला और कलाकृतियों का ऐसा भरपूर संग्रह है जो की नयी दिल्ली में अन्यत्र कहीं भी नहीं है। इसमें एक संग्रहालय तथा कला प्रदर्शनी भी है।
मोइरा केली

मोइरा केली (जन्म - ६ मार्च, १९६८) एक अभिनेत्री हैं। १९९० के टीवी सीरिज ट्विन पिक्स के प्रीकेल में लारा फ्लिन बॉयल की जगह, फाइन वॉक विद मी के साथ, डोना हेवर्ड की भूमिका के लिए वे सबसे प्रसिद्ध हैं। १९९२ में उन्हें कटे मोसेले (फिल्म- द कत्तिंग एज) की भूमिका के लिए भी जाना जाता हैं। सिम्बा के प्राइड फिल्म में सिम्बा के प्यार नाला की आवाज भी दी थी। उन्होंने चैपलिन में हेट्टी केली और ओना ओ'नील की भूमिका भी निभाई थी।

प्रारंभिक जीवन

केली का जन्म कुईंस, न्यू यॉर्क में हुआ था, वह आयरिश अप्रवासियो की बेटी थी। उनके पिता पीटर एक प्रशिक्षित वाईलन वादक तथा माता, ऐनी एक नर्स हैं। केली छह बच्चों में से तीसरा बच्चा है और वह रोंकोनकोमा में पली बड़ी हैं, वह एक कैथोलिक के रूप में बड़ी हुई हैं। केली ने कोनेटकोट सीनियर हाई स्कूल बोहेमिया से पढाई की हैं, और १९८६ में लॉन्ग आइलैंड से स्नातक किया हैं। बाद में मैरीमाउंट मैनहैटन कॉलेज से आगे की पढाई की। १९८४ में हाई स्कूल के दौरान एनी में एक छोटा सा रोले मिला था।

करियर

केली ने एक किशोर हत्यारे के रूप में लव, लाइज एंड मर्डर एक टीवी फिल्म में शुरुआत में काम किया था। वह द बॉय हू क्रइड बिच, हाय-लाइफ, और बिली बाथगेट की फिल्मों में छोटी भूमिकाएं भी निभाई, उसके बाद डोना हेवर्ड का रोल भी निभाया, जिससे उन्हें बहुत प्रसिद्धि मिली। उन्होंने ऑनर्स, लिटिल ओडेसा, द टाई डेट बाईन्ड्स और डेंजरस ब्यूटी के साथ फिल्मों में प्रदर्शित हुई है। अपने स्वतंत्र फ़िल्मी करियर में, केली ने सक्रिय कार्यकर्ता डोरोथी डे इन एंटरटेनिंग एंजल्स: द डोरोथी डे स्टोरी और ग्लेन क्लोज़ में द सेफ्टी ऑफ ऑब्जेक्ट्स में भी अभिनय किया था।

व्यवहारिक जीवन

२००० में केली ने टेक्सास के एक व्यापारी स्टीव हेविट से शादी की। उके २ बच्चे भी हैं।
दुश्चिंता

व्यापक चिन्ता रोग

व्यापक चिन्ता रोग में व्यक्ति जरूरत से ज्यादा और अवास्तविक चिन्ता से ग्रस्त होता है। यह चिन्ता किसी विशेष चीज को लेकर नहीं होती और लगातार रहती है। इसके शारीरिक लक्षण हैं- जैसे- मुँह सूखना, माँसपेशियों में तनाव और खिंचाव, जल्दी थक जाना, साँस फूलना, पसीना आना, चक्कर आना, उबकाई या उल्टी आना, पेट संबंधी गड़बड़ियाँ, नींद न आना आदि। 
इसके कुछ मानसिक लक्षण भी हैं जैसे- काम में मन न लगना, चिड़चिड़ाहट होना, समस्याओं का समाधान करने में असमर्थता, सही प्रकार से काम न कर पाने का डर और विभिन्न बीमारियों का डर लगा रहना।

पैनिक रोग

तीव्र घबराघट की स्थिति में व्यक्ति को अचानक बहुत तेज घबराहट होने लगती है। व्यक्ति को लगता है उसका दम घुट रहा है, साँस लेने में दिक्कत होती है, चक्कर आने लगता है, पूरे शरीर में एक अजीब सी झनझनाहट होती है। ये लक्षण इतने तीव्र होते हैं कि व्यक्ति को लगता है कि वो मर जाएगा या उसे कोई भयानक बीमारी हो जाएगी जैसे- बेहोशी, हृदय गति रुकना, पागल हो जाना आदि। ये दौरे स्वतःसमाप्त हो जाते हैं या बार-बार होते रहते हैं। इनदौरों के बीच कुछ लोग बिल्कुल ठीक रहते हैं और कुछ हमेशा आने वाले दौरे की चिन्ता में रहते हैं।

फोबिया

इसमे व्यक्ति को किसी विशिष्ट वस्तु, स्थान या स्थिति से अनावश्यक डर हो जाता है और व्यक्ति उन चीजों या स्थानों से भागने या उनकी अवहेलना करने की कोशिश करता है। इसके कई उदाहरण हैं जैसे-कुछ लोगों को छिपकली या तेलचट्टों से बहुत डर लगता है, कुछ को ऊँचाई, बन्द स्थान जैसे-लिफ्ट, ऐसी जगह जिससे बाहर निकलने के ज्यादा रास्ते न हों, भीड़भाड़ आदि से बहुत डर लगता है।

कारण

इसके कई कारण हैं जैसे- प्रतिष्ठा या लक्ष्य की क्षति की आशंका, अवांछित इच्छाओं के पता चल जाने का डर, अपराध भावना पहले लगे आघात की पुनः सक्रियता आदि। कई बार यह आनुवंशिक भी होती है। मष्तिष्क और जीवरासायनी यानी बायोकेमिकल असमानताएँ भी इसके लिए जिम्मेदार हैं। या कोई अप्रिय घटनााओं का घटने की   मन में  भ्रम होना।

उपचार

इस रोग का उपचार प्रभावी ढ़ंग से किया जा सकता है। इसके इलाज के कई विकल्प उपलब्ध हैं जिनसे कुछ लोग पूरी तरह ठीक हो जाते हैं तो कुछ लोग लक्षणों के रहते हुए भी सामान्य जिन्दगी जी लेते हैं। इसके प्रमुख इलाज है : औषध चिकित्सा और मनोवैज्ञानिक चिकित्सा। ऐसी दवाइयाँ उपलब्ध हैं जो चिन्ता या इसके दौरों में कमी लाती है और इनको रोकती है। इनके द्वारा पूर्वानुमानित घबराहट भरी स्थितियों में भी लाभ मिलता है पर इनका सेवन डाक्टर की सलाहसे ही करना चाहिए। मनोवैज्ञानिक चिकित्सा में व्यक्ति के विचारों और व्यवहारों में परिवर्तन लाया जाता है। इसमें पीड़ित व्यक्ति के साथ ही साथ उसके परिवार की प्रमुख भागीदारी होती है। इसमें व्यक्ति की रोग के बारे में व्यापक जानकारी देकर उससे लड़ने की कला सिखाई जाती है।
किंग लीयर (शेक्सपीयर कृत)

किंग लियर (King Lear), इंगलैंड के प्राचीन इतिहास से संबंधित शेक्स्पियर का एक दु:खांत नाटक (ट्रेजेडी) है। इसका प्रथम अभिनय सन् १६०६ ई. तथा प्रथम प्रकाशन सन् १६०८ ई. में हुआ। इस कृति में दैवी और आसुरी प्रवृत्तियों का घोर संघर्ष व्यक्त किया गया है। इस नाटक से करुणा और भय की तीव्र अनुभूति होती है। काव्यात्मक प्रभाव के लिए यह अनुपम है।

कथावस्तु

इसकी कथावस्तु इस प्रकार है-
प्राचीन समय में किंग लियर इंग्लैंड का राजा था। वह स्वभाव से क्रोधी एवं विवेकरहित था। वृद्धावस्था के कारण अपना राज्य अपनी पुत्रियों को देकर वह चिंतामुक्त जीवन व्यतीत करना चाहता था। अतएव अपनी तीनों पुत्रियों- गोनेरिल, रीगन और कारडीलिया - को बुलाया और उनसे पूछा कि वे उसे कितना प्यार करती हैं। गोनेरिल का विवाह ड्यूक ऑव एलबेनी से और रीगन का ड्यूक ऑव कार्नवाल से हो चुका था तथा ड्यूक ऑव बरगंडी और फ्रांस का राजा दोनों ही कारडीलिया से परिणय के इच्छुक थे। गोनेरिल एवं रगीन ने पिता के प्रति अपना असीम स्नेह खूब बढ़ा चढ़ाकर प्रकट किया, किंतु कारडीलिया ने इने-गिने शब्दों में कहा कि वह अपने पिता को उतना ही प्यार करती है जितना उचित है, न कम, न अधिक। इस उत्तर से रुष्ट होकर किंग लियर ने कारडीलिया को तीसरा भाग न देकर अपने राज्य को गोनेरिल और रीगन में बराबर भागों में बाँट दिया। गोनेरिल और रीगन ने लियर एवं उनके साथियों तथा उनके सौ सामंतों को बारी-बारी से अपने साथ रखने का वचन दिया।
राज्य का अंश न मिलने पर कारडीलिया फ्रांस के राजा के साथ देश से बाहर चली गई। लियर अपने साथियों सहित क्रमश: गोनेरिल और रीगन के पास रहने के लिए गया, किन्तु दोनों ने अपने वृद्ध पिता के प्रति अत्यंत कठोर और स्वार्थपूर्ण व्यवहार किया। फलत: लियर तीव्र मानसिक आवेग की अवस्था में आंधी और वर्षा का प्रकोप झेलते हुए व्यग्र होकर इधर-उधर भटकने लगा और अंत में विक्षिप्त हो गया। इन सभी अवस्थाओं में उसके स्नेही अनुचर अर्ल ऑव केंट और उनके विदूषक उसको निरंतर सांत्वना और सहायता प्रदान करते रहे।
अर्ल ऑव ग्लस्टर के निवासस्थान पर रीगन और ड्यूक ऑव कार्नवाल के किंग लियर की भेंट हुई। ग्लस्टर अत्यंत सहृदय था। उसने लियर के प्रति पुत्रियों द्धारा किए गए दुर्व्यवहार की भर्त्सना की। इससे अप्रसन्न होकर कार्नवाल ने उसकी दोनों आँखें निकलवा लीं। नेत्रहीन ग्लस्टर की सहायता उनके पुत्र एडगर ने की। अपने पिता को लेकर वह छद्म वेष में विभिन्न स्थानों पर घूमता रहा। ग्लस्टर के जारज पुत्र एडमंड ने जो स्वभाव से ही नीच एवं कुचक्री था, अपने पिता के मन में सरल एवं उदार एडगर के प्रति गंभीर संदेह उत्पन्न कर दिया। गोनेरिल और रीगन दोनों को एडमंड को प्यार करती थीं; इसी कारण अंत में दोनों की मत्यु भी हुई। गोनेरिल ने ईर्ष्यावश रीगन को विषपान कराया और स्वयं आत्महत्या कर ली। नेत्रहीन ग्लस्टर और विक्षिप्त लियर इधर-उधर भटकते रहे।
इसी बीच कारडीलिया फ्रांसीसी सेना के साथ अपने पिता की सहायता के लिए इंग्लैंड आई। कारडीलिया और लियर का मिलन हुआ। चिकित्सा और पुत्री की स्नेहपूर्ण परिचर्या के फलस्वरूप लियर का मानसिक संतुलन कुछ ठीक हुआ। किंतु दुर्भाग्यवश युद्ध में फ्रांसीसी सेना पराजित हुई और एडमंड ने लियर और कारडीलिया को कारावास में डाल दिया। कारडीलिया को फांसी दे दी गई और दु:ख के कारण लियर की मृत्यु हो गई। एडगर और एडमंड के द्वंद्व में एडमंड की भी मृत्यु हुई और अंत में राज्य पर ड्यूक ऑव एलबेनी का अधिकार हुआ जिसने सज्जन होने के कारण अपनी पत्नी गोनेरिल के दुष्कृत्यों का कभी समर्थन नहीं किया था।
परचुन

भारत में पाए जाने वाले छोटे छोटे रिटेल दूकानों का एक इन्फोर्मल नाम जहां दैनिक उपयोग की चीजें मिलती हैं
रेलवे की २५ किलोवोल्ट विद्युत प्रणाली

आजकल पूरे विश्व में विद्युत रेलगाड़ियों को चलाने के लिए २५ हजार वोल्ट की प्रत्यावर्ती धारा का उपयोग किया जाता है। यह प्रणाली विशेषतः अधिक वेग से चलने वाली गाडियों के लिए विशेष उपयोगी है। भारत में इसी का थोड़ा सा परिवरिति रूप का उपयोग किया जाता है जो '2 x 25 kV आटोट्रान्सफोर्मर प्रणाली' कहलाती है। (सामने का चित्र देखें)
संस्कृत ओसीआर

संस्कृत ओसीआर संस्कृत, हिन्दी तथा देवनागरी लिपि आधारित अन्य भारतीय भाषाओं के लिये एक ओसीआर सॉफ्टवेयर है।
संस्कृत ओसीआर डॉ॰ Oliver Hellwig नामक जर्मन विद्वान द्वारा विकसित किया गया है। पहले इसका आधिकारिक जालस्थल जर्मन में था लेकिन नई साइट अंग्रेजी में है। इसके पुराने संस्करणों का इण्टरफेस जर्मन में था परन्तु नये संस्करणों में अंग्रेजी इण्टरफेस उपलब्ध है।
पुराना संस्करण मुद्रित देवनागरी टैक्स्ट को स्कैन करके उसे रोमन टैक्स्ट में बदलता है जिसे इस ऑनलाइन औजार की मदद से देवनागरी में बदला जा सकता है।
नये संस्करणों में हिन्दी तथा संस्कृत के लिये अलग-अलग सॉफ्टवेयर हैं। नये संस्करणों सीधे यूनिकोड में आउटपुट देते हैं तथा काफी शुद्धता से काम करते हैं। नये संस्करण मुफ्त नहीं हैं, इनका डेमो वर्जन साइट से डाउनलोड किया जा सकता है।
इरोम चानू शर्मिला

पृष्ठभूमि

इरोम ने अपनी भूख हड़ताल तब की थी जब 2 नवम्बर के दिन मणिपुर की राजधानी इंफाल के मालोम में असम राइफल्स के जवानों के हाथों 10 बेगुनाह लोग मारे गए थे। उन्होंने 4 नवम्बर 2000 को अपना अनशन शुरू किया था, इस उम्मीद के साथ कि 1958 से अरुणाचल प्रदेश, मेघालय, मणिपुर, असम, नगालैंड, मिजोरम और त्रिपुरा में और 1990 से जम्मू-कश्मीर में लागू आर्म्ड फोर्स स्पेशल पावर एक्ट (एएफएसपीए) को हटवाने में वह महात्मा गांधी के नक्शेकदम पर चल कर कामयाब होंगी।
पूर्वोत्तर राज्यों के विभिन्न हिस्सों में लागू इस कानून के तहत सुरक्षा बलों को किसी को भी देखते ही गोली मारने या बिना वारंट के गिरफ्तार करने का अधिकार है। शर्मिला इसके खिलाफ इम्फाल के जस्ट पीस फाउंडेशन नामक गैर सरकारी संगठन से जुड़कर भूख हड़ताल करती रहीं। सरकार ने शर्मिला को आत्महत्या के प्रयास में गिरफ्तार कर लिया था। क्योंकि यह गिरफ्तारी एक साल से अधिक नहीं हो सकती अतः हर साल उन्हें रिहा करते ही दोबारा गिरफ्तार कर लिया जाता था। नाक से लगी एक नली के जरिए उन्हें खाना दिया जाता था तथा इस के लिए पोरोपट के सरकारी अस्पताल के एक कमरे को अस्थायी जेल बना दिया गया था।

आम आदमी पार्टी द्वारा राजनीति में आने का निमंत्रण

जस्ट पीस फाउंडेशन ट्रस्ट (जेपीएफ) के जरिए शर्मिला को आम आदमी पार्टी के नेता प्रशांत भूषण ने मणिपुर की लोकसभा सीट से आम आदमी पार्टी (आप) के टिकट पर २०१४ के लोकसभा चुनाव लड़ने का प्रस्ताव दिया किंतु उन्होंने इसे अस्वीकार कर दिया।

अनशन का अंत

जुलाई २०१६ में उन्होंने अचानक घोषणा की कि वे शीघ्र ही अपना अनशन समाप्त कर देंगी। उन्होंने अपने इस निर्णय का कारण आम जनता की उनके संघर्ष के प्रति बेरुखी को बताया। ९ अगस्त २०१६ को लगभग १६ साल के पश्चात् उन्होंने अपना अनशन तोड़ा तथा राजनीति में आने की घोषणा की। उन्होंने कहा कि वे मणिपुर की मुख्यमंत्री बनना चाहती हैं।
इसाक बेशविस सिंगर

इसाक बेशविस सिंगर पोलैंड में जन्में एक अमेरिकी लेखक थे। नोबेल पुरस्कार प्राप्त इस महान यहूदी लेखक को यहूदी साहित्य आंदोलन में अंग्रणी स्थान प्राप्त है। सिंगर की शिक्षा वारसा के धार्मिक विद्यालय में हुई थी तथा इनकी रचनाओं में दार्शनिकता की गहराई है। इनका पहला उपन्यास सटान इन गोरे १९५३ में प्रकाशित हुआ।
वेस्ट इंडीज क्रिकेट टीम का श्रीलंका दौरा

टेस्ट सीरीज

साल 1993 से अब तक 20 मैचों की 9 सीरीज हुई हैं। उसमें श्रीलंका ने 3 सीरीज जीते हैं। साल 2005 से अब तक श्रीलंका ने कोई सीरीज हारी नहीं।

वनडे सीरीज

साल 1975 से अब तक 56 मैचों की 39 (उसमें विश्व कप, ट्रॉफी, इतर) सीरीज हुई हैं। उसमें श्रीलंका ने 8 सीरीज और 2 आईसीसी टूर्नामेंट जीते हैं।

टी20ई सीरीज

साल 2009 से अब तक 9 मैचों की 6 (उसमें विश्व कप) सीरीज हुई हैं। उसमें श्रीलंका ने 0 सीरीज और 1 आईसीसी टूर्नामेंट जीते हैं।
१८०१ ईसा पूर्व

१८०१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८०१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नानझाओ राज्य

नानझाओ राज्य (चीनी: 南詔, अंग्रेज़ी: Kingdom of Nanzhao) ६५३ ईसवी से ९०२ ईसवी तक चलना वाला एक राज्य था जिसका विस्तार आधुनिक दक्षिणी चीन और दक्षिण पूर्वी एशिया पर था। यदि संगठित रूप से देखा जाए तो यह राज्य ७३७ ईसवी में स्थापित हुआ। हालांकि इसमें कई जातियाँ रहती थी, इनमें सबसे प्रमुख बइ लोग थे, इसलिए इसे कभी-कभी बइ लोगों का राज्य भी समझा जाता है, हालांकि इस राज्य का सर्वोच्च सामाजिक तबका नोसू भाषा बोलता था, जो आधुनिक यी लोग बोलते हैं। इस राज्य की शुरुआत अरहई झील के किनारे हुई और इसका शहरी क्षेत्र और राजधानी आधुनिक युन्नान प्रान्त के दाली शहर के पास स्थित था।
इजीजेट

[[File:Easyjet A319 G-EZEZ AMS 2016-09-04.jpg|thumb|EasyJet A319, Airport Amsterdam Schiphol.]]
इजीजेट (एल एस ई (LSE) EZJ), ब्रिटेन का एक लो-कॉस्ट (कम खर्चे में हवाई यात्रा) एयरलाइन कंपनी हैं जो लंदन के ल्यूटन एयरपोर्ट में स्थित हैं4। यात्री परिवहन एवं घरेलु एवं अंतरराष्ट्रीय सेवाएं (32 देशों के 700 गंतव्यों पर) के आधार पर यह यूनाइटेड किंगडम का सबसे बड़ा एयरलाइन्स हैं। इजीजेट, पी.ल.सी (PLC), लंदन स्टॉक एक्सचेंज में भी लिस्टेड हैं एवं ऍफ़टीइसइ 100 का प्रमुख घटक हैं। 30 सितम्बर, 2014 तक इसकी कर्मचारियों की संख्या 8900 थी जो पूरे यूरोप में फैले हुए हैं लेकिन सबसे अधिक यूनाइटेड किंगडम में हैं।
अपने स्थापना के बाद से 1995 से इजीजेट ने काफी तेज गति से वृद्धि की हैं, ये वृद्धि अधिग्रहणों एवं लोगों के लो-कॉस्ट हवाई यात्रा के प्रति रुझान के चलते हुआ हैं। यह एयरलाइन अपनी सहयोगी कम्पनी इजीजेट स्विट्ज़रलैंड, के साथ 200 से ज्यादा एयरक्राफ्ट को ऑपरेट करती हैं,12 जिसमे ज्यादातर एयरबस 319 हैं। यूरोप में इसके 24 संचालन केंद्र हैं, जिनमे गेटवीक सबसे बड़ा हैं12। इजीजेट ने 2014 में 65 मिलियन यात्रिओं को ढोया एवं रयानएयर के बाद यूरोप की दूसरी सबसे बड़ी लो कॉस्ट एयरलाइन हैं।

उद्भव

इस एयरलाइन्स की स्थाफना 1995 में इजीग्रुप समूह के तौर पर की गयी थी। ग्रीक साइप्रियात बिजनेसमैन सर स्टेलिओस हाजीलोननौ ने 2 वेट लीज्ड बोइंग 737-200 के साथ इसकी शुरुआत की। प्रांरभ में ये दो रूट पर चल थी, लंदन लूटन से ग्लासगो एवं एडिनबर्घ। अप्रैल 1996 में एक्सीक्राफ्ट ने निजी स्वामित्व वाली एयरक्राफ्ट ख़रीदा। एमस्टरडम की उड़ान से इसने अपने अन्तराष्टिय सेवा की शुरआत की। अक्टूबर 1997 इस एयरक्राफ्ट को जी.बी(GB) एयरवेज ऑपरेट करता था।
5 नवंबर 2000 यह कंपनी लंदन स्टॉक एक्सचेंज में लिस्टेड हुई। अक्टूबर 2004 ऍफ़.एल समूह जो आइसलैंड एयर एवं स्टर्लिंग का स्वामित्व रखता हैं, उसने इजीजेट में 8.4% की हिस्सेदारी ख़रीदा था। प्रधान कार्यालय;
इस एयरलाइन्स का प्रधान कार्यालय हेंगर 89 बिल्डिंग हैं जो लंदन के ल्यूटन एयरपोर्ट बेडफ़ोर्डशायर, में हैं। ये प्रधान कार्यालय 1974 में बना था एवं इसमें २८०० मीटर का ऑफिस स्पेस हैं। बाद में इजीजेट ने इस बिल्डिंग का आधुनिकीकरण करते हुए इसको नारंगी रंगों से रंगा।

मार्केटिंग

इजीजेट की शुरूआती मार्केटिंग स्ट्रेटेजी इस सिद्धांत पर आधारित थी की "उड्डाण को जीन्स के जितना वहन करने योग्य बना दो” एवं यह यात्रिओं से निवेदन करता था की ट्रैवल एजेंट के बिना बुकिंग हो” (जिससे फ्लाइट और सस्ती हो जाये)। इसकी शुरूआती विज्ञापनों में एयरलाइन्स का टेलीफोन बुकिंग नंबर चमकीले नारंगी रंग में जहाज के बगल में लिखा रहता था।
एल.डब्लू.टी के द्वारा निर्मित एवं 1999-2007 के बीच प्रसारित एयरलाइन टीवी सीरीज ने इस एयरलाइन्स को यूके (UK) में घरेलु नाम बना दिया। इस सीरियल में इजीजेट के कुछ नेगेटिव साइड भी दिखाए गए थे फिर भी इसने इस एयरलाइन्स को प्रमोट करने का बहुत बड़ा काम किया। वर्त्तमान में इसका स्लोगन "दिस इस जनरेशन इजीजेट" हैं।

गंतव्य

इजीजेट के 19 यूरोपियन बेस हैं यदपि इजीजेट एक ब्रिटिश एयरलाइन्स हैं, फिर भी इसकी फ्रांस, जर्मनी, इटली, स्पेन एवं अन्य यूरोपियन देशों में इसका महत्त्वपूर्ण उपस्थिति हैं। यू के इसका सबसे बड़ा बाजार हैं।

प्रायोजक

इजीजेट, 2009 से ल्यूटन टाउन फुटबॉल क्लब का प्रायोजक हैं एवं ये मेनचेस्टर प्राइड का संयुक्त प्रायोजक हैं।
जठरांत्र वनस्पति

जठरांत्र सूक्ष्मवनस्पति (gut microflora) या जठरांत्र वनस्पति (gut flora) या जठरांत्र सूक्ष्मबायोटा (gut microbiota) मानवों व अन्य प्राणियों के जठरांत्र क्षेत्र (आँत इत्यादि) में रहने वाली सूक्ष्मजीवी जातियों को सामूहिक रूप से कहा जाता है। मानवों और उनमें रहने वाले सूक्ष्मजीविओं में आपसी पारस्परण का सम्बन्ध होता है। उदाहरण के लिए कुछ जातियाँ आहारीय रेशों का किण्वन द्वारा पाचन करने में सहायक होती हैं जबकि उन्हें भी इसके द्वारा अपना आहार मिलता है।
वितरणवाद

वितरणवाद (Distributism अथवा distributionism एक आर्थिक विचारधारा है जो १९वीं सदी के अन्त में और २०वीं सदी की शुरुआत में पॉप लुई तेहरवाँ और पॉप लुई ग्याहरवें के शिक्षण से यूरोप में आरम्भ हुई।
सुसान किलरेन

नासा का करियर

किलरेन को मार्च १९९५ में एक अंतरिक्ष यात्री उम्मीदवार के रूप में जॉनसन स्पेस सेंटर के लिए चुना गया। प्रशिक्षण के एक वर्ष के बाद, उन्होंने अंतरिक्ष प्रणालियों के वाहन सिस्टम और संचालन शाखा के तकनीकी मुद्दों पर भी काम किया। वह कई मिशनों के लिए लॉन्च और प्रविष्टि के दौरान मिशन नियंत्रण में अंतरिक्षयान कम्युनिकेटर (सीएपीसीओएम) के रूप में भी काम करती थीं। दो अंतरिक्ष उड़ानों के एक अनुभवी, उन्होंने लगभग ४७२ घंटे अंतरिक्ष में व्यतीत किए। उन्होंने एसटीएस -83 (4 अप्रैल से 8 अप्रैल, १९९७) और एसटीएस -94 (१ जुलाई से १७ जुलाई, १९९७) पर पायलट के रूप में उड़ान भरी। उनके पहले मिशन के दौरान शटल के तीन ईंधन सेल बिजली उत्पादन इकाइयों में से एक के साथ समस्याओं की वजह से वह मिशन बीच में ही रोक दिया गया था। मिशन की अवधि ९५ घंटे और १२ मिनट थी, जो पृथ्वी के ६३ ग्रहपथ में १.५ मिलियन मील की दूरी पर थी। उनका दूसरा मिशन मिशन एसटीएस -94 माइक्रोग्राविटी साइंस लैबोरेट्री (एमएसएल -1) स्पाएकलैब मिशन की पुनः उड़ान थी जो माइक्रोग्रेविटी में सामग्री और दहन विज्ञान अनुसंधान पर ही केंद्रित था। मिशन की अवधि ३७६ घंटे और ४५ मिनट थी, पृथ्वी के २५१ ग्र्ह्पथों में ६.३ मिलियन मील की यात्रा की गई थी।
कायाकल्प (लक्ष्मीनंदन बोरा)

कायाकल्प एक लक्ष्मीनंदन बोरा द्वारा रचित असमिया उपन्यास है। इसको बिड़ला फाउंडेशन द्वारा २००८ के सरस्वती सम्मान से सम्मानित किया गया था।
अवकल समीकरण

अवकल समीकरणों का हल

कुछ अवकल समीकरणों को वैश्लेषिक रीति से हल कर सकते हैं। किन्तु आंकिक रीति से अवकल समीकरणों का हल बहुत महत्वपूर्ण है क्योंकि एक तो इससे सभी समीकरणों का हल किया जा सकता है और दूसरा यह कि आधुनिक समय में कम्प्यूटर सर्वव्यापी भी है और अपरिहार्य भी। नीचे अवकल समीकरण के हल की कुछ वैश्लेषिक विधियाँ दी गयीं हैं-

जिनमें चरों को अलग-अलग किया जा सकता है

माना निम्नलिखित अवकल समीकरण दिया हुआ है।
(a)  यदि इसका दांया पक्ष दो फलनों के गुणनफल के बराबर हो जिसमें एक फलन केवल x का फलन हो और दूसरा केवल y का। अर्थात्  ऐसा होने पर समीकरण को इस प्रकार लिख सकते हैं कि इसके एक पक्ष में केवल x और dx हों तथा दूसरे तरफ y और dy। निम्नलिखित उदाहरण देखिये-

उदाहरण १

का हल निकालें।
हल: इस समीकरण को इस प्रकार लिखा जा सकता है ,
यहाँ संख्या  को एक अन्य नियतांक D लिख सकते हैं, और अब इसका हल निम्नलिखित रूप में निरूपित हो जायेगा 
.
हेप्टाग्राम (सप्तकोणीय तारा )

हेप्टाग्राम (सप्तकोणीय तारा ) (Heptagram)यह ज्यामिति की एक आकृति है।

परिभाषा

सप्त कोणीय तारे की ज्यामितीय आकृति को हेप्टाग्राम (सप्त कोणीय तारा) कहते हैं। ग्रीक प्रत्यय -ग्राम के पूर्व यूनानी संख्यात्मक उपसर्ग हेप्टा लगाने पर हेप्टाग्राम शब्द बना। जिसका अर्थ है सात कोण की आकृति।

हिन्दू धर्म में उपयोग

सप्तकोण तारे का उपयोग हिन्दू धर्म में शुभ कार्यों एवम तंत्र विद्या में किया जाता है।
आकस्मिक संभोग

किशोरों और नौजवानों या किसी भी आयु के लोगों बीच आकस्मिक संभोग उस यौन सम्बंध को कहते हैं जिसमें किसी स्नेह भाव या लम्बे समय के रिश्ते की आस के बिना लोग इस प्रक्रिया का भाग बनते हैं। आधुनिक काल में बहुप्रचलित इंटरनेट से प्राप्त मानव सम्बंधों का अपार ज्ञान, विभिन्न डेटिंग ऐप, बाज़ार में उपलब्ध गर्भ निरोधक हर आयु के लोगों को, विशेष रूप से युवकों और युवतियों को इस दिशा में अपनी ओर आकर्षित करते हैं।

खेद की भावना

अचानक बने यौन संबंध में कई ऐसी वजहें होती हैं जिनसे दोनों पक्षों के लिए खेद और पछतावे की स्थिति पैदा हो सकती है। नैतिकता के स्तर पर भी खेद की भावना घर करती है और यौन संक्रमण का भी डर लगा रहता है।

पश्चिमी देशों में शोध और वहाँ के लोगों के विचार

न्यूयॉर्क और कॉर्नेल यूनिवर्सिटी में 371 स्टूडेंट्स पर लगातार 9 महीने तक हुई शोधार्थियों के अध्ययन में ये नतीजा निकलकर आया कि युवकों के रवैये और मानव स्वभाव से यह स्पष्ट है कि यदि आकस्मिक संभोग से गैर-प्रतिबद्धता और आवश्यक प्रसन्नता की सामयिक प्राप्ति के कारण स्वीकार योग्य है।
योग संदेश

योग संदेश एक मासिक पत्रिका है।

परिचय

योग संदेश नामक यह पत्रिका दिव्य योग मंदिर (ट्रस्ट) द्वारा प्रकाशित होती है। यह योग, प्राणायाम, आयुर्वेद, संस्कृति, संस्कार व अध्यात्म से संबन्धित पत्रिका है। इसका प्रकाशन अंग्रेजी, गुजराती, मराठी, पंजाबी, बंगाली, ओड़िया, असमी, नेपाली, कन्नड़ और तेलगु भाषाओं में किया जाता है। यह पत्रिका देश-विदेश में दस लाख से भी ज्यादा पाठकों द्वारा पढ़ी जाती है। योग गुरु बाबा रामदेव की प्रेरणा से प्रकाशित होने वाली इस पत्रिका का संपादन आचार्य बालकृष्ण करते हैं। पत्रिका के सह-संपादक डॉ विजय कुमार  मिश्र हैं।
जय इन्द्रवर्मन् ८

जय इन्द्रवर्मन अष्टम चम्पा राज्य के राजा थे।
 ये जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढाकर विकिपीडिया की सहायता कर सकते है।